Oficialusis leidinys L 319 , 23/11/2002 p. 0003 - 0011



Komisijos reglamentas (EB) Nr. 2076/2002 2002 m. lapkričio 20 d. pratęsiantis Tarybos direktyvos 91/414/EEB 8 straipsnio 2 dalyje nurodytą laikotarpį dėl tam tikrų veikliųjų medžiagų neįrašymo į tos direktyvos I priedą ir dėl augalų apsaugos produktų, savo sudėtyje turinčių šių veikliųjų medžiagų, registracijos panaikinimo (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1] su paskutiniais pakeitimais, padarytais Komisijos direktyva 2002/81/EB [2], ypač į jos 8 straipsnio 2 dalį, atsižvelgdama į 2000 m. vasario 28 d. Komisijos reglamentą (EB) Nr. 451/2000, nustatantį išsamias darbų programos, minėtos Tarybos direktyvos 91/414/EEB 8 straipsnio 2 dalyje, antrojo ir trečiojo etapo įgyvendinimo taisykles [3], su paskutiniais pakeitimais, padarytais Reglamentu (EB) Nr. 1490/2002 [4], ypač į jo 6 straipsnio 7 dalį ir 11 straipsnio 2 dalį, kadangi: (1) Direktyvos 91/414/EEB 8 straipsnio 2 dalyje numatyta, kad 12 metų laikotarpiu nuo pranešimo apie tą direktyvą dienos valstybė narė gali leisti pateikti į rinką augalų apsaugos produktus, savo sudėtyje turinčius I priede neišvardytas veikliąsias medžiagas, kurie jau yra rinkoje praėjus dvejiems metams nuo pranešimo dienos, išskyrus tuos atvejus, kai buvo priimtas sprendimas neįrašyti medžiagos į I priedą. (2) Komisijos reglamente (EEB) Nr. 3600/92 [5] su paskutiniais pakeitimais, padarytais Reglamentu (EB) Nr. 2266/2000 [6], Reglamentu (EB) Nr. 451/2000 ir Reglamentu (EB) Nr. 1490/2002, nustatytos išsamios darbų programos, minėtos Direktyvos 91/414/EEB 8 straipsnio 2 dalyje, pirmojo, antrojo ir trečiojo etapų įgyvendinimo taisyklės. Ši programa dar tęsiama ir tam tikram skaičiui veikliųjų medžiagų dar netgi nėra galimybės priimti galutinį sprendimą. Pranešimo apie veikliąsias medžiagas, kurioms taikomas Reglamentas (EB) Nr. 1112/2002 [7], tvarka irgi dar nėra galutinai parengta, taigi kai kurioms šioms veikliosioms medžiagoms nustatytas laikotarpis turės būti pratęstas. (3) Pažangos ataskaitą Komisija pateikė 2001 m. liepos 26 d. [8]. Joje yra padaryta išvada, kad pažanga nebuvo tokia didelė, kokios buvo iš pradžių tikėtasi, dėl to galutinis terminas toms medžiagoms, kurios dar peržiūrimos arba dėl kurių pramonė pranešė apie įsipareigojimą iki nustatytų terminų toliau rengti būtinus dokumentus, turėtų būti pratęstas. (4) Kalbant apie veikliąsias medžiagas, įtrauktas į pirmąjį etapą, Komisija stengsis, kad kiek įmanoma daugiau sprendimų būtų priimta iki 2003 m. liepos mėn., kartu pripažindama, kad tam tikram skaičiui veikliųjų medžiagų sprendimas negali būti priimtas iki 2005 m. Reikia papildomo laiko įvertinti papildomus duomenis, kurių Komisijai trūksta norint nuspręsti, ar šios veikliosios medžiagos atitinka Direktyvos 91/414/EEB saugos reikalavimus, ir Komisija užtikrins, kad pratęsimo laikotarpis būtų kiek įmanoma trumpesnis. (5) Veikliosios medžiagos, dėl kurių nebuvo pranešta apie įsipareigojimą toliau rengti būtinus dokumentus, neturėtų būti įrašytos į Direktyvos 91/414/EEB I priedą, ir valstybės narės turėtų panaikinti visas registracijas augalų apsaugos produktams, savo sudėtyje turintiems tokių veikliųjų medžiagų. (6) Tiems naudojimo atvejams, dėl kurių buvo pateikti papildomi techniniai duomenys, įrodantys veikliosios medžiagos tolesnio naudojimo esminį būtinumą ir pakaitalo nebuvimą, turėtų būti numatytos laikinos priemonės, kurios leistų sukurti pakaitalus. Komisijai buvo pateikta informacija apie keletą naudojimo atvejų, kuriuos Komisija įvertino kartu su valstybių narių ekspertais. Leidžiančios nukrypti nuostatos turėtų būti taikomos tik tais atvejais, kurie pasirodytų pagrįsti ir nekeliantys susirūpinimo, ir jos turėtų apsiriboti kenksmingų organizmų, kuriems naikinti nėra efektyvių pakaitalų, kontrole. (7) Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠI REGLAMENTĄ: 1 straipsnis Veikliosioms medžiagoms, kurios yra įvertintos pagal Reglamentą (EEB) Nr. 3600/92 ir antrajame tarpsnyje pagal Reglamentą (EB) Nr. 451/2000, 12 metų laikotarpis, minimas Direktyvos 91/414/EEB 8 straipsnio 2 dalyje, pratęsiamas iki 2005 m. gruodžio 31 d., veikliosioms medžiagoms, kurios yra įvertintos pagal Reglamentą (EB) Nr. 1490/2002,– iki 2008 m. gruodžio 31 d., nebent sprendimas įrašyti arba neįrašyti veikliąją medžiagą į Direktyvos 91/414/EEB I priedą yra priimtas arba bus priimtas iki tos dienos. Šiais laikotarpiais valstybės narės, taikydamos Direktyvos 91/414/EEB 8 straipsnio 2 dalies nuostatas, gali toliau leisti arba iš naujo leisti pateikti į rinką augalų apsaugos produktus, savo sudėtyje turinčius pirmiau minėtų veikliųjų medžiagų. 2 straipsnis 1. Veikliosios medžiagos, išvardytos šio reglamento I priede, nėra įrašytos kaip veikliosios medžiagos į Direktyvos 91/414/EEB I priedą. 2. Valstybės narės turi užtikrinti, kad augalų apsaugos produktų, savo sudėtyje turinčių šio reglamento I priede išvardytų veikliųjų medžiagų, registracija būtų panaikinta iki 2003 m. liepos 25 d., išskyrus straipsnio 3 dalyje numatytus atvejus. 3. Kalbant apie II priedo A skiltyje nurodytą medžiagą, visos valstybės narės, nurodytos to priedo B skiltyje prie tos medžiagos, C skiltyje išvardytais naudojimo atvejais gali palikti galioti augalų apsaugos produktų, savo sudėtyje turinčių tos medžiagos, registraciją iki 2007 m. birželio 30 d., jei: a) užtikrina, kad toliau naudoti būtų leista tik nesant kenksmingo poveikio žmonių arba gyvūnų sveikatai ir nepriimtino poveikio aplinkai; b) užtikrina, kad tokie augalų apsaugos produktai, palikti rinkoje po 2003 m. gruodžio 31 d., būtų iš naujo paženklinti, kad atitiktų apribotas naudojimo sąlygas; c) nustato visas tinkamas rizikos mažinimo priemones visiems galimiems rizikos veiksniams sumažinti; d) užtikrina, kad būtų rimtai ieškoma tokių naudojimo atvejų pakaitalų. Atitinkama valstybė narė ne vėliau kaip iki 2004 m. gruodžio 31 d. turi pranešti Komisijai apie šios straipsnio dalies taikymą, o svarbiausia apie veiksmus, kurių buvo imtasi pagal a–d punktus. 3 straipsnis Visi atidėjimo laikotarpiai, valstybių narių suteikti pagal Direktyvos 91/414/EEB 4 straipsnio 6 dalį, turi būti kiek įmanoma trumpesni ir: a) baigtis ne vėliau kaip 2003 m. gruodžio 31 d. tiems naudojimo atvejams, kuriems registracija turi būti panaikinta iki 2003 m. liepos 25 d., išskyrus ribotą skaičių II priede nurodytų būtiniausių naudojimo atvejų, kuriems registracija nurodytose valstybėse narėse gali būti palikta pagal 2 straipsnio 3 dalies nuostatas; b) baigtis ne vėliau kaip 2007 m. gruodžio 31 d. tiems naudojimo atvejams, kuriems registracija turi būti panaikinta iki 2007 m. birželio 30 d. 4 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. lapkričio 20 d. Komisijos vardu David Byrne Komisijos narys [1] OL L 230, 1991 8 19, p. 1. [2] OL L 276, 2002 10 12, p. 28. [3] OL L 55, 2000 2 29, p. 25. [4] OL L 224, 2002 8 21, p. 23. [5] OL L 366, 1992 12 15, p. 10. [6] OL L 259, 2000 10 13, p. 27. [7] OL L 168, 2002 6 27, p. 14. [8] COM(2001) 444 galutinis. -------------------------------------------------- I PRIEDAS Veikliųjų medžiagų, neįrašytų kaip veikliosios medžiagos į Direktyvos 91/414/EEB I priedą, sąrašas 1,2-dichlorpropanas 1,3-dichlorpropenas (cis) 1,3-difenilkarbamidas 2-(ditiocianmetiltio)benztiazolas 2,3,6-TBA 2,4,5-T 2-aminobutanas (sin. antr-butilaminas) 2-benzil-4-chlorfenolis 4-CPA (4-chlorfenoksiacto rūgštis = PCPA) 4-tret-pentilfenolis Acifluorfenas Aldimorfas Alkiltrimetilamonio chloridas Alkiltrimetilbenzilamonio chloridas Aletrinas Aloksidimas Alilo alkoholis Ametrinas Ampropilofosas Ancimidolis Anilazinas Antraceno alyva Azakonazolas Azametifosas Aziprotrinas Barbanas Bario fluorsilikatas Bario polisulfidas Benazolinas Bendiokarbas Benfurezatas Benodanilas Bensulidas Bensultapas Bentaluronas Benzalkonio chloridas Benzoksimatas Benzoilpropas Benztiazuronas Bioaletrinas Bioresmetrinas Bitumas Brandolis (hidroksinonil-2,6-dinitrobenzenas) Bromacilas Bromociklenas Bromfenoksimas Bromofosas Etilbromofosas Brompropilatas Bronopolis Butachloras Butokarboksimas Butoksikarboksimas Butilatas Kalcio karbonatas (sin. kreida) Kalcio hidroksidas (sin. gesintos kalkės) Kalcio oksidas (negesintos kalkės) Anglies disulfidas Karbofenotionas Kartapas Cetrimidas Chinometionatas (sin. kvinometionatas) Chlometoksifenas Chloralio bis-acilalis Chloralio hemiacetalis Chlorambenas Chlorbromuronas Chlorbufamas Chloretazatas Chlorfenpropas Chlorfenzonas (sin. chlorfenizonas) Chlorfenvinfosas Chlorfluazuronas Chlormefosas Chlorbenzilatas Chlorpropilatas Chloroksuronas Chlorfonio chloridas Chlortiamidas Chlortiofosas Kufranebas Cianazinas Cikloatas Cikluronas Ciprofuramas DADZ (cinko dietilditiokarbamatas) Dalaponas Bacillus thuringiensis δ-endotoksinas S-metildemetonas S-metilsulfondemetonas Desmetrinas Diafentiuronas Dialifosas Dialatas Diamonio fosfatas Dichlofentionas Dichlofluanidas Dichlonas Dichlorpropas Diklobutrazolis Dikrotofosas Diciklopentadienas Dienochloras (Etil-)dietatilas Difenoksuronas Difenzokvatas Dikegulakas Dimefoksas Dimefuronas Dimepiperatas Dimetirimolis Dimeksano Dinitraminas Dinobutonas Dioksakarbas Dioksationas Difenamidas Dinatrio oktaborato tetrahidratas Disulfotonas Ditalimfosas Drazoksolonas Endotalas EPTC (etildipropiltiokarbamatas) Etacelazilas Etidimuronas (sin. sulfodiazolas) Etiofenkarbas Etionas (sin. dietionas) Etirimolis Metiletoatas Etrimfosas Fenaminosulfas Fenazafloras Fenfuramas Fenopropas Fenotiokarbas Fenoksapropas Fenpiklonilas Fenpropatrinas Fenridazonas Fenzonas (sin. fenizonas) Fentiosulfas Fenuronas Flampropas Fluazifopas Flubenziminas Flucikloksuronas Flucitrinatas Flumekvinas Flumetralinas Fluordifenas Fluorglikofenas Flupoksamas Fluridonas Fomesafenas Fonofosas Formotionas Fozaminas Fostietanas Furalaksilas Furatiokarbas Furkonazolas Furfuralis Furmecikloksas Genciano violetas Halfenproksas (sin. brofenproksas) Haloksifopas Heptenofosas Heksachlorfenas Heksazinonas Hidrametilnonas Hidroksi-MCPA Hidroksifenilsalicilamidas Imazapiras Imazetabenzas Iminoktadinas Jodfenfosas Isazofosas Izokarbamidas Izofenfosas Izolanas Izopropalinas Izoprotiolanas Izoksationas Karbutilatas Kinoprenas Mankoperis Mekarbamas Mefenacetas Mefosfolanas Mepronilas Merfosas (sin. tributilfosforotritioatas) Metakrifosas Metazolas Metfuroksamas Metoprenas Metoprotrinas Metoksichloras Metilen-bis-tiocianatas Metilizotiocianatas Metilnaftilacetamidas Metilnaftilacto rūgštis Metobromuronas Metolachloras Metoksuronas Metsulfovaksas Mevinfosas Monalidas Monokrotofosas Monuronas MAA (metilarsono rūgštis) Nabamas Naptalamas Naftilacto rūgšties hidrazidas Neburonas Nitralinas Nitrotalas Polioksietilenglikolio nonilfenoleteris Nonilfenolio etoksilatas Norflurazonas Noruronas Oktilinonas Ofuracas Ometoatas Orbenkarbas Oksadiksilas Vario oksinas Oksikarboksinas Oksitetraciklinas Paraformaldehidas p-chloronitrobenzenas Pebulatas Pentachlorfenolis Pentanochloras Perfluidonas Fenoliai Fenotrinas Fentoatas Foratas Fozametinas Fosfamidonas Etilpirimifosas Kalio silikatas Profenofosas Promekarbas Prometrinas Propazinas Propetamfosas Propoksuras Propil-3-tret-butilfenoksiacetatas Protiokarbas Protiofosas Protoatas Piraklofosas Pirazoksifenas Piridafentionas Pirifenoksas Pirokvilonas Kvinalfosas Kvizalofopas Resmetrinas Akmenų dulkės Sekbumetonas Sekonalas (sin. 5-alil-5-(1'-metilbutil)barbitūro rūgštis) Setoksidimas Siduronas Silikatai Sidabro nitratas Natrio arsenitas Natrio diacetonketogulonatas Natrio dichlorfenatas Natrio dimetilditiokarbamatas Natrio dioktilsulfosukcinatas Natrio fluorsilikatas Natrio monochloracetatas Natrio pentaboratas Natrio p-tret-amilfenatas Natrio silikatas Natrio-sidabro tiosulfatas Natrio tetratiokarbamatas Natrio tiocianatas Sulfotepas Sulprofosas Gudrono rūgštys TCA TCMTB Tebutamas (sin. butamas) Tebutiuronas Temefosas Terbacilas Terbufosas Terbumetonas Terbutrinas Tetrachlorvinfosas Tetradifonas Tetrametrinas Tetrasulas Tiazafluronas Tiazopiras Tiociklamas Tiofanoksas Tiometonas Tionazinas Tiofanatas Tiokarbazilas Tolilftalamas Tralometrinas Triapentenolis Triazbutilas Triazofosas Tribufosas (S,S,S-tributilfosforotritioatas) Tributilalavo oksidas Trichloronatas Tridifanas Trietazinas Trifenmorfas Triforinas Trioksimetilenas Validamicinas Vamidotionas Vernolatas -------------------------------------------------- II PRIEDAS Registracijų, minėtų 2 straipsnio 3 dalyje, sąrašas A skiltis | B skiltis | C skiltis | Veiklioji medžiaga | Valstybė narė | Naudojimo sritis | 2-aminobutanas | Jungtinė Karalystė | Sandėliuojamos sėklinės bulvės | Airija | Sandėliuojamos sėklinės bulvės | 1,3-dichlorpropenas (cis) | Nyderlandai | Gėlių svogūnėliai, braškės, daržovės, vaismedžių sodinukai, daugiamečiai augalai ir vaismedžių persodinimas | 4-CPA (4-chlorfenoksiacto rūgštis) | Graikija | Vynuogės (besėklės) | Ispanija | Pomidorai, baklažanai | Acifluorfenas | Italija | Sojos pupelės | Azakonazolas | Belgija | Saldieji pipirai, pomidorai, medžių (krūmų) auginimas | Nyderlandai | Pomidorai | Jungtinė Karalystė | Dekoratyviniai augalai | Benfurezatas | Ispanija | Medvilnė | Bromacilas | Prancūzija | Levanda, levandinas | Brompropilatas | Belgija | Pupos | Ispanija | Citrinos, pomidorai, sėklavaisiai, vynmedžiai | Kartapas | Italija | Sėklavaisiai, kaulavaisiai, pomidorai, baklažanai, pipirai, melionai, aguročiai, dekoratyviniai augalai | Chinometionatas | Graikija | Melionai, arbūzai | Ispanija | Cucurbitaceae | Chlorfenvinfosas | Danija | Kopūstai | Vokietija | Ridikėliai, ridikai, morkos, svogūnai, salierai, kopūstai, agurkai | Airija | Morkos, pastarnokai, kopūstai, griežčiai | Prancūzija | Grybai, smidrai (šparagai), pipirnės, ridikai, špinatai, salotinės sultenės, dygliuotieji agurkai, cukinijos, svogūnai, askaloniniai česnakai, morkos, salierų lapai, porai, salierai, petražolės, česnakai, kopūstai, ropės | Nyderlandai | Kopūstai, svogūnai, morkos, kopūstinės daržovės, griežčiai, ropės, ridikai, juodieji ridikai, porai, salierų lapai | Ispanija | Kopūstinės daržovės | Cianazinas | Jungtinė Karalystė | Žirniai, pupos, kopūstai, narcizai, rapsai, porai daržiniai, miškininkystė | Airija | Svogūnai | Etionas | Prancūzija | Morkos, petražolės, salierai, salierų lapai, česnakai, askaloniniai česnakai, svogūnai, porai, kopūstai | Dikegulakas | Vokietija | Dekoratyviniai augalai (šiltnamių) | Dinobutonas | Ispanija | Sėklavaisiai | Etildipropiltiokarbamatas (EPTC) | Portugalija | Bulvės | Fenpropatrinas | Jungtinė Karalystė | Uogos (juodieji serbentai) | Fenuronas | Jungtinė Karalystė | Žirniai, pupos, špinatai | Fomezafenas | Jungtinė Karalystė | Žirniai, pupos, lubinai | Prancūzija | Sojos pupelės, pupos | Italija | Sojos pupelės, pupos, žirniai | Furalaksilas | Airija | Dekoratyviniai augalai | Furatiokarbas | Belgija | Porai | Haloksifopas | Danija | Raudonojo eraičino žolių sėklos laukai, dekoratyvinių augalų daigų lysvės | Heptenofosas | Airija | Dekoratyviniai augalai, agurkai, pomidorai, salotos | Heksazinonas | Austrija | Spygliuočiai | Prancūzija | Spygliuočiai, levanda, levandinas, kvapieji šalavijai, saldymedis, liucerna, cukranendrės | Airija | Spygliuočiai | Ispanija | Spygliuočiai, liucerna | Imazapiras | Airija | Miškininkystė | Mepronilas | Austrija | Salotos | Metobromuronas | Belgija | Sultenės, pupos, bulvės | Vokietija | Sultenės, pupos, tabakas | Metoksuronas | Belgija | Morkos, bulvės | Prancūzija | Morkos | Airija | Morkos | Liuksemburgas | Morkos, bulvės | Nyderlandai | Morkos, bulvės, vildalgis, kardeliai | Jungtinė Karalystė | Morkos | Naptalamas | Ispanija | Melionai, arbūzai | Prancūzija | Melionai | Ometoatas | Austrija | Dekoratyviniai augalai | Orbenkarbas | Austrija | Lubinai | Oksadiksilas | Belgija | Žirniai – sėklų beicavimas | Oksikarboksinas | Jungtinė Karalystė | Dekoratyviniai augalai | Austrija | Dekoratyviniai augalai | Graikija | Dekoratyviniai augalai, gėlės | Ispanija | Dekoratyviniai augalai | Airija | Vejų žolė | Pebulatas | Graikija | Tabakas | Pentanochloras | Jungtinė Karalystė | Skėtiniai, prieskoniniai augalai | Prometrinas | Jungtinė Karalystė | Skėtiniai, porai daržiniai, prieskoniniai augalai | Ispanija | Medvilnė | Graikija | Medvilnė | Airija | Morkos, petražolės, salierai, pastarnokai | Prancūzija | Salierai, salierų lapai, lęšiai, porai | Piridafentionas | Ispanija | Vynmedžiai, pievos, citrinos | Resmetrinas | Jungtinė Karalystė | Grybai | Setoksidimas | Austrija | Braškės | Belgija | Porai, pupos, kopūstai | Italija | Daržovės | Sidabro nitratas | Nyderlandai | Agurkai ir dygliuotieji agurkai, auginami sėklai | Natrio monochloracetatas | Jungtinė Karalystė | Kopūstinės daržovės, porai daržiniai, uogos, apyniai | Airija | Kopūstai, Briuselio kopūstai, garbanotieji kopūstai | Natrio-sidabro tiosulfatas | Danija | Skintos gėlės, vazonų augalai | Terbacilas | Ispanija | Mėtos | Prancūzija | Arnika, geltonžiedis barkūnas, melisa, pipirmėtės, raudonėliai, laukinės našlaitės, rozmarinai, žieminiai dašiai, šalavijai, čiobreliai | Graikija | Kvapnieji augalai | Jungtinė Karalystė | Kvapnieji ir vaistiniai augalai | Terbufosas | Vokietija | Cukriniai runkeliai, pašariniai runkeliai | Terbutrinas | Jungtinė Karalystė | Žirniai, pupos, lubinai | Tetradifonas | Ispanija | Citrusų vaisiai, Cucurbitaceae, pomidorai, vynuogės | Airija | Pomidorai, agurkai, dekoratyvinių augalų daigynai | Triazofosas | Airija | Morkos | Triforinas | Austrija | Pupos, agurkai, augantys dekoratyviniai augalai, rožės | Danija | Obuoliai, kriaušės, juodieji serbentai, raudonieji serbentai, agrastai | Vamidotionas | Belgija | Obuoliai, medžių (krūmų) auginimas | Ispanija | Sėklavaisiai | Italija | Sėklavaisiai | Portugalija | Obuoliai, kriaušės | --------------------------------------------------